લોકાર્પણ બાદ તરત જ બાલોદ્યાનને બંધ રાખવાની ઘટનાના પગલે ટોય ટ્રેનના લોકાર્પણ દરમિયાન થયેલો ફિયાસ્કો નાગરિકોને યાદ આવ્યો હતો. ટોય ટ્રેનના લોકાર્પણની પહેલી રાઈડ દરમિયાન જ તે પાટા પરથી ઉતરી ગઈ હતી અને મ્યુનિ. હોદ્દેદારો-અધિકારીઓ શરમજનક સ્થિતિમાં મૂકાયા હતા. લોકાર્પણ માટે ઉતાળવ કરવાનું મ્યુનિ. તંત્રનું વલણ ફરી એક વખત ટીકાનું કેન્દ્ર બન્યું છે. આ સાથે દિવાળીની રજાઓ દરમિયાન બાલોદ્યાનથી વંચિત રહેવું પડશે તે વાતથી નગરજનોમાં નિરાશા ફેલાઈ છે.